ጀማል ካሾጊ ኣብታ ዓምዱ ብዛዕባ ኣብቲ ዓረባዊ ዓለም ዘሎ ናይ ፕሬስ ናጽነት ሓያል ነቐፌታ ኣቕሪቡ። ``እቲ ዓረባዊ ዓለም ባዕሉ ብዝሃነጾ መጋረጃ ሓጺን ተነጺሉ ይርከብ። ሕጂ እቲ ዓረባዊ ዓለም ዘድልዮ ዘበናዊ መሰጋገሪ ማዕከን ናይ ዜና ኢዩ፡ መታን ህዝቡ ብዛዕባ ዓለማዊ ምዕባለታት ክፈልጥ። ልዕሊ ኹሉ ግና ህዝቢ ዓረብ መታን ርእይትኡ ክገልጽ መድረኽ ከነዳልወሉ ኣሎና`` ኢሉ። ካሾጊ ኣብታ ዓምዱ፡ ``ኣንጻር ናይ ስዑድ ዓረብ መንግስቲ ርእይትኡ ዝጽሓፈን፡ ዘይግብኦ ናይ ሓሙሽተ ዓመት ማእሰርቲ ተፈሪድዎ ኣብ ቤት ማእሰርቲ ናይ ዝርከብ ናይ ወዲ ዓዱ ዝኾነ ጽሓፋይ ሳልሕ ኣል-ሸሂ ጉዳይ እዩ ኣስፊሩ``። ``ኣብዚ እዋን ከምዚ ዓይነት ኩነታት ኣብዘጓንፈሉ ካብ ማሕበረሰብ ዓለም ዝኾነ ተቓውሞ ኣይርአን፡ እንተተራእየ ድማ ንሓጺር ግዜ ይኸውን እሞ ኣብ መጨረስታ ድማ ድምጾም የጥፍኡ`` ኢሉ ካሾጊ። ናይ ትራምፕ መርገጺ ኣንታይ ኢዩ?
